19/11/2019 | Administración LocalMunicipal
Cerceda
Secretaría
Bases e convocatoria de subvención municipais a deportistas e entidades culturais ou deportivas para realizar actividades no ano 2019

Mediante Resolución da Alcaldía, 961/2019, de 14 de novembro, aprobaronse as bases e a convocatoria de subvencións municipais a deportistas e as entidades culturais ou deportivas para realizar actividades no ano 2019, que abaixo se transcriben os efectos de xeral coñecemento e os de inicio de prazo de solicitude. Cerceda, 14 de novembro de 2019. O Alcalde-Presidente, José García Liñares. As subvencións que son obxecto desta convocatoria en materia de actividades socioculturais e deportivas e as bolsas para deportistas efectuaranse con cargo ás partidas orzamentarias que a continuación se especifican, e co límite da súa consignación orzamentaria: Serán obxecto de subvención as actividades ou investimentos que se leven a cabo dentro do ámbito municipal que teñan por fins os seguintes: - Dinamizar a xuventude do Concello. - Promocionar a cultura e o benestar social do Concello. - Promocionar o deporte, o exercicio físico, o coidado da saúde etc. - Apoiar as carreiras dos e das deportistas de Cerceda. En xeral, non serán obxecto de subvención as actividades que se desenvolvan fóra do termino municipal, agás aquelas que sexan consecuencia de intercambios deportivos ou culturais ou a participación en campionatos. Así mesmo, no caso dos/as deportistas deberán acreditar documentalmente a participación efectiva nas competicións/xornadas/campus deportivos nos que se queiran xustificar gastos de desprazamento, aloxamento e/ou manutención mediante os correspondentes xustificantes de asistencia ou participación. Non se subvencionarán os gastos, como comida ou bebidas, destinados a organización dos campionatos ou actividades para as que se solicita a subvención. Os gastos susceptibles de subvención serán os que se realicen no período comprendido entre o 1 de xaneiro ao 31 de decembro de 2019.1. Poderán ser beneficiarias as entidades públicas ou privadas que estean na situación que fundamenta a concesión da subvención, que cumpran o disposto no artigo 13 da Lei 38/2003 e que reúnan os seguintes requisitos: a) Estar debidamente inscritas no rexistro municipal de asociacións e entidades do Concello de Cerceda ou telo solicitado na data da petición. b) Estar ao corrente da xustificación das subvencións concedidas no exercicio anterior ou ter solicitada unha prórroga debidamente xustificada e aprobada. c) Non ter contraída ningunha débeda co Concello de Cerceda por ningún concepto, nin con calquera outra administración. d) Poderán participar nesta convocatoria as e os deportistas de Cerceda non profesionais que destaquen por resultados en competicións oficiais e que estean en posesión da correspondente licenza federativa, e, empadroados/as no Concello de Cerceda cunha antigüidade de, polo menos, dous anos consecutivos, ao momento da solicitude.2. Non poderán acceder á concesión das subvencións municipais reguladas na presente convocatoria as seguintes entidades: a) As entidades que por resolución firme fosen sancionadas por incumpriren as condicións previstas na autorización precisa para desenvolveren a actividade. b) As entidades que se beneficien dunha subvención nominativa no orzamento do exercicio 2018 para esta mesma finalidade. c) As entidades que perdesen o dereito a obter as subvencións como consecuencia do procedemento sancionador correspondente, e polo prazo establecido na resolución. d) As entidades que, en virtude da normativa vixente, teñan limitado ou suprimido este dereito, e, especificamente, os recollidos no artigo 13 da Lei 38/2003.1. As entidades culturais ou deportivas, e, os/as deportistas non profesionais deberán solicitar a subvención no prazo de 10 días naturais, que contarán a partir do día seguinte ao de se publicar esta convocatoria no Boletín Oficial da Provincia, ben por presentación telemática na Sede electrónica municipal do Concello de Cerceda (https://sede.cerceda.es) ou presencial no Rexistro xeral do Concello de Cerceda e demais formas establecidas no artigo 16.4 da Lei 39/2015 de Réxime Xurídico das Administracións Públicas e do Procedemento administrativo común.2. Deberá presentarse a solicitude segundo o modelo, que se facilitará nas oficinas municipais, e se atopará na páxina web municipal ou na Sede Electrónica Municipal, e que inclúe: 1. Unha memoria explicativa da actividade ou investimento que se pretende realizar. O período para o desenvolvemento destas actividades/investimento abarcará dende o 1 de xaneiro ao 31de decembro do ano en curso.2. O orzamento de ingresos e de gastos da actividade da que se solicita a subvención. Este documento reflexa unha previsión, e non incluirá, en ningún caso, o importe da axuda solicitada 3. Modelo de declaración de: i. Outras subvencións solicitadas e/ou concedidas por outros organismos públicos ou privados para o mesmo fin ii. Estar ao corrente no cumprimento das súas obrigas tributarias coa Axencia Estatal da Administración tributaria e coa administración autonómica, e coa Seguridade Social iii. Non estar incursa en ningunha das prohibicións sinalas nos números 2 e 3 do artigo 13 da Lei Xeral de Subvencións iv. Non ter pendente ningún pagamento de reintegro de subvencións, públicas e privadas, tal e como esixe o artigo 25 do Regulamento da Lei Xeral de Subvencións 4. Declaración dos/as membros das Xuntas directivas das entidades, a cumprimentar únicamente no caso de que houbera algún cambio na composición da mesma que non conste no rexistro de asociacións municipais 5. Autorización para a difusión de datos e da imaxe.6. Historial deportivo da anualidade anterior, e proxecto deportivo da anualidade para a que se solicita a axuda, a cumplimentar únicamente polos deportistas profesionais que soliciten a subvención. Se a solicitude non reunise todos os datos de identificación da entidade solicitante ou a persoa solicitante non presentase toda a documentación esixida nestas bases, requiriráselle á entidade solicitante ou a persoa física para que corrixa a falta ou acompañe os documentos preceptivos no prazo máximo improrrogable de 10 días naturais. No requirimento apercibirase de que, se non o fixese, terase por desistida a súa petición logo dunha resolución e de acordo co establecido na Lei 39/2015, de réxime xurídico das Administracións Públicas e do procedemento administrativo común e mais na Lei 38/2003 xeral de subvencións.1. Corresponde a instrución do procedemento á Concellería de Cultura e Educación do Concello de Cerceda.2. Corresponderá a avaliación das solicitudes presentadas á comisión de valoración que estará integrada por: Dous/as concelleiros/as da Corporación Municipal e un/ha Técnico/a da Area.3. O órgano competente para a resolución do procedemento é a Xunta de Goberno Local, por delegación da Alcaldía- Presidencia, mediante Decreto 540/2019, de 27/6/2019, (BOP núm.127 de 8 de julio de 2019). A resolución do procedemento dictarase no prazo máximo de dous meses dende a finalización do período de solicitude. Nos 7 días hábiles seguintes, procederase á publicación da mesma na páxina web do Concello de Cerceda. A notificación realizarase dacordo co establecido no artigo 40 da Lei 39/2015. Esta resolución pon fin á vía administrativa e contra a mesma poderá interporñerse recurso potestativo de reposición ante a Alcaldía- Presidencia no prazo dun mes a contar dende a data seguinte de notificación da publicación da resolución; ou ben, directamente, Recurso contencioso – administrativo ante o Xulgado do Contencioso-administrativo correspondente. A publicidade da concesión das subvencións seguirá o disposto na Ordenanza Xeral de Subvencións do Concello de Cerceda (BOP núm.20, de 26 de xuño de 2014). Así mesmo, remitirase a información precisa á BDNS para a súa publicación, de acordo co artigo 20.8 da Lei Xeral de Subvencións. Ao abeiro do artigo 11 da Ordenanza Xeral de Subvencións do Concello de Cerceda (BOP núm.120, de 26 de xuño de 2014) os criterios de valoración serán os seguintes e a súa ponderación relativa: a) Grado de interese social ou sectorial da actividade que se propoña (Máx.10 puntos) b) Grado de representatividade no municipio da asociación beneficiaria (Máx.20 puntos): - Entidades de 100 ou máis socios/as (10 puntos) - Entidades de menos de 100 socios/as (5 puntos) - Gozarán de especial consideración aquelas actividades que se aborden conxuntamente por varias entidades (10 puntos c) Grado de coordinación e complementariedade cos programas municipais en cada sector de actividade (Máx.10 puntos) d) Número estimado de beneficiarios/as, tanto directos como indirectos (Máx.10 puntos) e) A capacidade económica do solicitante e as axudas que reciban doutras subvencións, axudas, ingresos ou recursos para a mesma finalidade (Máx.5 puntos) f) O caracter permanente ou periódico da actividade subvencionable, agás que se trate de actos puntuais e de caracter extraordinario que inciten á participación social, cultural ou deportiva (Máx.5 puntos) a) Proxecto deportivo para a tempada 2019 (nivel, categoría e número de competicións) (Máx.10 puntos) b) Participación en competicións no ano 2018: número, nivel (autonómico, provincial,.) e categoría (Máx.10 puntos) c) Resultados obtidos pola/o deportista no ano 2018: Primeiros, segundos e terceiros premios (Máx.10 puntos) d) Recoñecemento do/a deportista galego/a de alto nivel segundo Resolución da Secretaría Xeral para o Deporte (Máx.5 puntos) d) Valorar as/os deportistas daquelas disciplinas que non teñan representación en clubs deportivos a nivel local (Máx.5 puntos) 1. Será de aplicación o Réxime de xustificación das subvencións recollido no Título IV da Ordenanza Xeral de Subvencións do Concello de Cerceda, publicada no Boletín Oficial da Provincia núm.120, de 26 de xuño de 2014.2. O prazo límite de xustificación das axudas concedidas remata o 31 de xaneiro de 2020.3. As entidades e as persoas físicas beneficiarias das ditas subvencións deberán xustificar a subvención concedida co modelo de xustificación que se indica, e que incluirá: · Certificado/documentación acreditativa da conta corrente bancaria a nome do beneficiario, no caso de que varíe respecto ó aportado coa solicitude. · Documentos xustificativos do gasto realizado. (Facturas orixinais ou compulsadas da actividade efectivamente realizada, xunto cos xustificantes bancarios acreditativos dos pagos das mesmas) · Modelo de declaración responsable. · Custo real total da actividade subvencionada (incluíndo as aportacións de socios ou ingresos publicitarios ou de colaboración) Será de aplicación a esta convocatoria, a Lei 38/2003, Xeral de Subvencións, o Real Decreto 887/2006, de 21 de xullo, que aproba o Regulamento da Lei Xeral de Subvencións, no seu caso, e a Ordenanza Xeral de Subvencións do Concello de Cerceda (BOP núm.120, de 26 de xuño de 2014). Cerceda, 14 de novembro de 2019. O Alcalde-Presidente, José García Liñares.